अपनी पत्नी से प्रेम का प्रदर्शन करना अपने घर में नेतृत्व करना
ईश्वर के अतिरिक्त आपकी पत्नी आपके लिए सबसे महत्वपूर्ण व्यक्ति होनी चाहिए और आपका संबंध एक दूसरे के लिए प्रगाढ़ प्रेम पर आधारित होना चाहिए। दरअसल, इफिसियों 5:25 में, बाइबल में कहा गया है कि आपको अपनी पत्नी से उसी तरह प्यार करना चाहिए जैसे कि क्राइस्ट चर्च से करते थे, और इफिसियों 5:28 में,  बाइबल में कहा गया है कि आपको अपनी पत्नी से उसी तरह प्यार करना चाहिए जैसे कि आप अपने शरीर से करते हैं। अब इससे निकट तो कुछ और हो नहीं सकता।  इसका अर्थ यह हुआ कि आपको अपनी पत्नी से अंदर बाहर पूरी तरह परिचित होना चाहिए, इसलिए पूरे विवाहित जीवन के दौरान जो भी वह कहती या करती है उस पर ध्यान दीजिये ताकि आप उसके बारे में जितना हो सके उतना जान सकें। जो कुछ भी उसे अनूठा और विशेष बनाता हो उस सभी को अपना लीजिये। बाइबल में यह भी कहा गया है कि अपनी पत्नी को वैसे ही प्यार करिए “जैसे जीसस चर्च को प्यार करता था और उसने अपना जीवन उसके लिए दे दिया।" - इफिसियों 5:25. आपको और आपकी पत्नी को साथ-साथ जीवन का निर्माण करने के लिए कंधे से कंधा मिला कर काम करने की आवश्यकता होगी, इसलिए उसे अपना साथी और मददगार समझिए। दरअसल, जेनेसिस 2:18 में, बाइबल में कहा गया है कि प्रभु ने ईव को इसीलिए बनाया क्योंकि आदम को एक "उपयुक्त सहायक" की ज़रूरत थी। जेनेसिस 2:24 में यह भी कहा गया है: "इसीलिए पुरुष अपने माता पिता से अलग होता है और अपनी पत्नी से सम्बद्ध होता है और वे दोनों एक शरीर बन जाते हैं।"  एक स्वस्थ विवाह में, आप और आपका पार्टनर एक दूसरे के श्रेष्ठ गुणों को बढ़ाएँगे और एक दूसरी की कमियों को संतुलित करने में मदद करेंगे, ताकि एक संगठित इकाई के रूप में दुनिया सामना कर सकें। जैसे कि, अगर आप बहुत जल्दी उत्तेजित हो जाते होंगे, तब आपकी पत्नी को क्रोध धीरे-धीरे आता होगा, ताकि आपको स्वयं में जिन परिस्थितियों में कमी नज़र आए, वहाँ आप उस पर विश्वास कर सकें। ऐकलेसिस्टास 4:9 भी इसका समर्थन करता है: "दो, एक से बेहतर होते हैं, क्योंकि उनके परिश्रम से अच्छा लाभ होता है: अगर दोनों में से कोई एक फिसल जाता है तो तब दूसरा उसको उठने में मदद कर सकता है। मगर उस पर दया करिए जिसे उठाने वाला कोई न हो। इसके अतिरिक्त, जब दो साथ में लेटते हैं, तब वे एक दूसरे को गरम रख सकते हैं। कोई अकेला कैसे गरम रह सकता है?” आप चाहे अपनी पत्नी से जितना भी प्यार क्यों न करें, कभी न कभी उससे निर्णय लेने में कोई न कोई भूल तो हो ही जाएगी, वो आपके साथ अधीर या कठोर हो सकती है, या आपको किसी और तरह नाराज़ कर सकती है। मगर कोलोसियन्स 3:19 में कहा गया है, “पतियों, अपनी पत्नी से प्यार करो और उनसे कठोरता न करो।” क्रोध को धीरे-धीरे आने दीजिये और अपनी पत्नी के साथ क्षमाशील और प्यार करने वाले बने रहिए। इससे उसे अपनी ग़लतियों से भयभीत रहने की जगह उनसे सीखने का अवसर मिलेगा।  1 कोरेञ्चियंस 13:4-5 में भी इस प्रकार के प्यार का विवरण मिलता है: "प्यार में धैर्य होता है, प्यार में दया होती है। उसमें ईर्ष्या नहीं होती, उसमें बड़ाई नहीं होती, उसमें अहंकार नहीं होता। वो दूसरों का असम्मान नहीं करता, स्वार्थी नहीं होता, उसे आसानी से क्रोध नहीं आता, और वो ग़लतियों का हिसाब नहीं रखता।" अगर आपने इस संबंध में कोई भूल की होगी, तब आपको विनम्र हो कर क्षमा याचना करनी ही होगी। हालांकि आपकी पत्नी अपना ध्यान रखने में सक्षम है, फिर भी बाइबल ने आपको उसकी देखभाल करने का ज़िम्मा दिया है। इसका अर्थ यह हो सकता है की उसे ऐसी परिस्थितियों से बचाया जाये जहां वो खतरे में पड़ सकती हो, या इसका अर्थ यह भी हो सकता है कि यदि कोई उससे कठोरता का व्यवहार कर रहा हो तब उसके पक्ष में खड़ा हुआ जाये। कुछ मामलों में आप अपने जीवन के लिए सही निर्णय ले कर भी उसकी रक्षा कर सकते हैं, चूंकि आपके द्वारा अपने जीवनयापन या अपने स्वास्थ्य संबंधी निर्णयों का सीधा प्रभाव उसके ऊपर पड़ता है। किसी भी स्वस्थ, बाइबल निर्देशित संबंध में, आपकी पत्नी भी आपकी रक्षा करेगी। जैसे कि, वो आपके स्वास्थ्य की रक्षा कर सकती है जब वो आपको अपने वार्षिक स्वास्थ्य जांच की याद दिलाती है, या वो ऐसे मित्रों के साथ रहने के लिए प्रोत्साहित करके आपकी आध्यात्मिकता को बढ़ावा दे सकती है जो ईश्वर से प्रेम करते हों। जब आप एक प्रसन्न, स्वस्थ वैवाहिक संबंध में होते हैं, तब आप चाहते हैं कि आपकी पत्नी अपनी सर्वश्रेष्ठ क्षमताओं का उपयोग कर सके। आप अपनी पत्नी में जिन मजबूतियों को देखते हों, उनके बारे में उसे बताइये ताकि वो उनको और भी मजबूत कर सके, और उसे हमेशा प्रोत्साहित करिए कि वो अपने सपनों को सच करने की कोशिश करती रहे। याद रखिए कि हममें से सभी के पास खास टेलेंट और पैशन (passion) होते हैं, और बाइबल में कहा गया है कि हमें ईश्वर का सम्मान करने के  लिए उन उपहारों का उपयोग करना चाहिए।  हेब्र्यू 10:24 में कहा गया है: "और हम यह विचार करें कि किस प्रकार हम एक दूसरे को प्रेम और सत्कर्मों की ओर प्रेरित करें।" 1 कोरेञ्चियंस 12:5-6 में हमें प्रेरित किया गया है कि प्रभु की सेवा के लिए हम अपनी राह खोजें: “सेवाएँ विभिन्न प्रकार की हैं, मगर प्रभु वही एक है। अनेक प्रकार के काम हैं, मगर उन सभी में और हम सभी में काम वही एक ईश्वर कर रहा है।” हालांकि यह महत्वपूर्ण है कि पत्नी को दिखाया जाये कि आप उससे प्यार करते हैं, मगर इसका सबसे स्थाई सबूत यही होगा कि आप लंबे समय तक उसके प्रति समर्पित रहें। आवश्यकता होने पर सीमा से आगे बढ़ कर उसके लिए भरोसेमंद, वफ़ादार, और सच्चे बने रहिए। इससे आपकी पत्नी को उसके प्रति आपके प्यार में सुरक्षित महसूस होने में मदद मिलेगी। बाइबल में कहा गया है कि आपके कर्म ही सबसे ज़ोर से बोलेंगे: "न तो अपने प्यार को शब्दों से दिखाइए और न ही ज़बान से, बल्कि उसे दिखाइए अपने कर्मों और सच्चाई से।" -1 जॉन 3:18 पत्नी से शारीरिक स्तर पर संबंध बनाना महत्वपूर्ण है। कभी-कभी इसका मतलब होता है काम पर जाने से पहले स्वाभाविक रूप से कुछ समय साथ बिताना, जबकि यदि आप दोनों ही काम में व्यस्त रहते हैं, तब शायद दूसरे समय में आपको रोमांस के लिए शायदड कोई विशेष रात तय करनी पड़े। एक साथ समय निकट बिताने से न केवल आपकी शारीरिक जरूरतें पूरी होती हैं, बल्कि इससे आपका भावनात्मक और आत्मिक बॉन्ड (bond) भी मजबूत होता है।  बाइबल में 1 कोरेञ्चियंस 7:3 में कहा गया है: ”पति को पत्नी के प्रति अपने वैवाहिक कर्त्तव्य पूरे करने चाहिए, और उसी प्रकार पत्नी को भी पति के प्रति।" उसी पैसेज में, बाइबल में कहा गया है, "एक दूसरे को वंचित मत करिए, सिवा दोनों की सहमति के और उस समय के जो प्रार्थना में लगाना हो। उसके बाद फिर एक साथ आ जाइए ताकि शैतान आपके आत्मनियंत्रण की कमी के कारण आपको ललचा न सके।" -1 कोरींचीयन 7:5 वास्तव में बाइबल के तरीके से पत्नी से प्यार करने के लिए, आपको यह माइंडसेट (mindset) बनाना होगा कि आपका विवाह स्थाई है। बाइबल में कहा गया है कि तलाक केवल तभी होना चाहिए जब बेवफ़ाई हो, इसलिए जो भी अन्य चुनौतियाँ आपके रास्ते में आयें उनका सामना करने को तैयार रहिए। जैसा कि मार्क 10:9 में कहा गया है, "जिसे ईश्वर ने जोड़ा है, उसे किसी को अलग न करने दो।" याद रखिए कि आपका विवाह एक बेशकीमती उपहार है, और उसका उसी तरह से सम्मान करिए: "बहुत सारा पानी प्यार की प्यास नहीं बुझा सकता, अनेक नदियां उसे बहा नहीं सकतीं।अगर कोई प्यार के लिए अपनी सारी संपत्ति भी दे, तो उसे भी ठुकरा दिया जाएगा।" -सोलोमन का गीत 8:7 अगर आप चाहते हैं कि आपका विवाह और आपका घरेलू जीवन सफल हो, तब यह आवश्यक है कि आप सबसे अच्छे बनने का प्रयास करते रहें।  ईसाई होने के रूप में, इसका अर्थ है कि प्रार्थना से अपने आप को प्रभु के प्रति समर्पित करें, बाइबल पढ़ें, और सदैव जीसस के नेकी के उदाहरण का पालन करने का प्रयास करें। हालांकि हर व्यक्ति का दैनिक शेड्यूल फ़र्क हो सकता है, परंतु उसमें हर सुबह डिवोशनल (devotional) पढ़ना, साप्ताहिक वरशिप सर्विस (worship service) में शामिल होना, दिन भर प्रार्थना करना और रात में परिवार के साथ प्रार्थना करना शामिल हो सकते हैं। प्रोवर्ब 3:33 में कहा गया है: "पापियों के घर पर ईश्वर का कोप होता है, मगर वो नेक व्यक्तियों के घर को आशीष देता है।" इफिसियों 5:23, बाइबल में कहा गया है कि पति को अपने घर में नेता की भूमिका में रहना चाहिए: "पति उसी तरह से अपनी पत्नी का अग्रणी है जैसे कि क्राइस्ट उस चर्च का अग्रणी है, जो उसका शरीर है, जिसका वो रक्षक है।" मगर आप अपनी पत्नी से तब यह अपेक्षा नहीं कर सकते कि वो आपको फॉलो करेगी जब आपके निर्णय जल्दीबाज़ी में लिए गए होंगे और वे आपके स्वार्थ के लिए होंगे। कोई भी निर्णय जिससे आपके परिवार पर असर पड़ता हो, उसके लिए समय निकाल कर सोचिए कि आपके और आपकी पत्नी के लिए सर्वश्रेष्ठ क्या होगा। अपनी पत्नी की बुद्धिमत्ता पर भी विश्वास करना याद रखिए। जिन विभिन्न निर्णयों का असर आप दोनों पर हो उन पर उसका दृष्टिकोण जानने के लिए उससे बात करिए। सौभाग्य से, अच्छा स्पाउस होने के लिए यह आवश्यक नहीं है कि आप परफेक्ट हों। मगर, पत्नी से ईमानदार और विनम्र होने की आवश्यकता है, विशेषकर तब जब आपने कुछ ग़लत किया हो। चाहे नए वीडियोगेम पर हुये ख़र्च के बारे में झूठ बोलना हो या काम पर ग़ुस्सा निकालने के लिए पड़ी डांट के बारे में हो, सच तो यह है कि यदि आप पत्नी से सच बता देंगे तो आपको अच्छा लगेगा और वो आपकी ईमानदारी के लिए आपका अधिक सम्मान करेगी। जेम्स 5:16 में, बाइबल में कहा गया है: "एक दूसरे के सामने अपनी भूलों को स्वीकार कर लो, और एक दूसरे के लिए प्रार्थना करो, और तुम ठीक हो जाओगे।" हालांकि आजकल परिवार के पालन पोषण के लिए दो वयस्कों को काम करने आवश्यकता होती है, तब भी यह महत्वपूर्ण है कि आप सबकुछ करें ताकि आपके परिवार की आवश्यकताओं की पूर्ति हो सके। जैसे कि, यदि आपका परिवार आर्थिक तंगी से गुज़र रहा है, तब आपको अतिरिक्त कमाई के लिए छुट्टी के दिन कोई छोटा मोटा काम कर लेना चाहिए। प्रोवाइडर (provider) होने का अर्थ यह भी है कि यदि पत्नी  कोई चीज़ चाहती है, तब आपनी चाही हुई चीज़ की कुर्बानी दे कर उसकी चाह पूरी करें, बशर्ते कि आप यह सब प्यार और उदार भावना से करें। बाइबल का निर्देश है कि परिवार की देखभाल करने के लिए सबकुछ करिए: "कोई भी जो अपने संबंधियों के लिए, विशेषकर अपने परिवार के लिए प्रोवाइड (provide) नहीं करता है, उसने विश्वास को नकार दिया है और वह नास्तिक से भी गया गुज़रा है।" -1 टिमोथी 5:8 दुर्भाग्यवश, आज की दुनिया में उन चित्रों से एक्स्पोज़ (expose) होना सरल है जो आपमें अशुद्ध और लस्टफ़ुल (lustful) विचारों को लाने के लिए ही बनाए जाते हैं। हो सकता है कि आपको कोई ऐसा भी मिल जाये जो जो आपको अपनी पत्नी से बेकफ़ाई करने के लिए प्रलोभन दे। मगर, 1 कोरेञ्चियंस 7:4, बाइबल में कहा गया है: "पत्नी की अपने शरीर पर कोई शक्ति नहीं है, मगर पति की है: और उसी प्रकार पति का अपने शरीर पर कोई नियंत्रण नहीं है, मगर पत्नी का है।" इसका अर्थ है कि यह आपका दायित्व है कि अपने शरीर को अपनी पत्नी के लिए शुद्ध रखें, ठीक उसी तरह जैसे कि उसे आपके लिए ईमानदार रहना चाहिए।  प्रोवर्ब्स 5:20 में कहा गया है: “और क्यों मेरे बेटे, किसी अनजान औरत के द्वारा मुग्ध किए जाओ और किसी अनजान के सीने से लगो?”  हेब्र्यूस 13:4 में इससे भी मज़बूत संदेश है: “विवाह को सभी सम्मान दें, और विवाह के बिस्तर को गंदा न करें, क्योंकि सेक्सुयली अनैतिक और व्याभिचारी का निर्णय प्रभु करेंगे।”  बाइबल में कहा गया है कि किसी और के बारे में लस्टफ़ुल विचार लाना भी पाप है: "प्रत्येक वो व्यक्ति जो किसी औरत को लस्टफ़ुल इच्छा से देखता है, उसने अपने हृदय में उससे व्याभिचार कर लिया है।" -मैथ्यू 5:28
अपनी पत्नी को किसी भी और व्यक्ति से अधिक प्यार करिए: अपनी पत्नी के साथ एक टीम की तरह काम करिए: यदि वो कोई ग़लती भी करे, तब भी अपनी पत्नी से कोमलता से पेश आइये: अपनी पत्नी को किसी भी हानि से बचाइए: अपनी पत्नी को प्रोत्साहित करिए कि वो सदैव सबसे अच्छी बनी रहे: विश्वसनीय हो कर अपनी पत्नी को अपना प्यार दिखाइए: गहन सेक्सुयल सम्बन्धों को प्राथमिकता दीजिये: अपने आपको शेष जीवन के लिए अपनी पत्नी को समर्पित कर दो: अपने घर में ईश्वर से संबंध को प्रतिदिन की प्राथमिकता बना दीजिये: अपने निर्णयों में बुद्धिमत्ता के लिए प्रार्थना करिए: अपने ग़लतियों को ईमानदारी से स्वीकार कर लीजिये: अपने घर को चलाने के लिए रास्ते ढूंढिए: सेक्सुयल अनैतिकता के प्रलोभन से बचिए:
https://www.wikihow.com/Love-Your-Wife-According-to-the-Bible https://www.wikihow.com/Love-Your-Wife-According-to-the-Bible
Showing Love To Your Wife Being a Leader in Your Home